OpenLLM-France/wikimedia huggingface dataset:
# Llista de videojocs multijugador de la Sega Game Gear

A la consola Sega Game Gear van ser llançats videojocs que poden ser jugats per dos o més jugadors. Com altres consoles portàtils, la Game Gear té un cable d'enllaç disponible, i els jugadors poden connectar les seves consoles i jugar contra qualsevol altre. Alguns jocs també permeten dos o més jugadors en una sola consola Game Gear, sense haver de tenir un cable d'enllaç.

## Videojocs que suporten el mode multijugador

Això és una llista de jocs que suporta el mode de dos o més jugadors. Tanmateix, no és considerada la completesa de tots els jocs que ho poden tenir.

### A

Aerial Assault
Arcade Classics

### B

Bubble Bobble

### C

Columns
Crystal Warriors

### D

Dr. Robotnik's Mean Bean Machine

### F

Faceball 2000 (Japó)
Fatal Fury Special
Formula 1
Fred Couples Golf -- Aquest joc suporta quatre jugadors.

### G

George Foreman's KO Boxing

### M

Majors: Pro Baseball
Mighty Morphin Power Rangers
Mighty Morphin Power Rangers: The Movie
Mortal Kombat
Mortal Kombat II
Mortal Kombat 3
Ms. Pac-Man --

### O

Olympic Gold:Barcelona '92 -- Aquest joc suporta quatre jugadors.
Out Run

### P

PGA Tournament Golf -- Aquest joc suporta quatre jugadors.
PGA Tournament Golf 2 -- Aquest joc suporta quatre jugadors.
Putt & Putter

### S

Scratch Golf
Solitaire Poker
Streets of Rage
Streets of Rage 2
Super Columns
Super Monaco GP

### W

Wimbledon Tennis
World Class Leaderboard -- Aquest joc suporta quatre jugadors.
World Series Baseball
World Series Baseball '95
WWF Steel Cage Challenge

## Referències

* 1 2 3 4 5 6 «Miscellaneous Attributes : Gear-to-Gear Cable».
* ↑ «GameFAQs - Video Game Cheats, Reviews, FAQs, Message Boards, and More».
# Lukeni lua Nimi

Lukeni lua Nimi (també Ntinu Nimi a Lukeni; c. 1380–1420) va ser el primer manikongo i fundador del regne del Congo Dia Ntotila. El nom de Nimi a Lukeni va aparèixer en tradicions orals posteriors i alguns historiadors moderns, principalment Jean Cuvelier, el van popularitzar. Va conquerir el regne de Mwene.

## Biografia

Era fill de Nimi i de la filla de Mwene Mbata, segons les tradicions recollides per Giovanni Cavazzi da Montecuccolo a mitjans del segle xvii. Encara que probablement va governar a la vall del riu Kwilu a l'actual República Democràtica del Congo, se li atribueix la conquesta de la regió de la moderna Mbanza Kongo, desplaçant a un governant local anomenat Mwene Mpangala i construint-hi la seva capital. Probablement va governar a finals del segle xiv.

## Referències

* ↑ Thornton, John: "Elite Women in the Kingdom of Kongo: Historical Perspectives on Women's Political Power", page 445. The Journal of African History, Vol. 47, 2006; idem, "Origins and Early History of the Kingdom of Kongo, c 1350-1550," International Journal of African Historical Studies 34/1 (2001): 89-120
# Oenita

L'oenita és un mineral de la classe dels sulfurs que pertany al grup de la löllingita. Va ser anomenada en honor d'Ing Soen Oen (1928-1996), professor de petrologia, mineralogia i geologia mineral a la Universitat d'Amsterdam i la Universitat Lliure d'Amsterdam.

## Característiques

L'oenita és un antimonur-arsenur de cobalt de fórmula química CoSbAs. Cristal·litza en el sistema ortoròmbic en forma d'agregats policristal·lins anèdrics, de fins a 300 μm. La seva duresa a l'escala de Mohs és d'entre 5 i 5,5.
Segons la classificació de Nickel-Strunz, l'oenita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

L'oenita va ser descoberta en skarns amb contingut de Cu-Co en el camp miner de Cu-Co de Tunaberg (Nyköping, Södermanland, Suècia). Es tracta de l'únic indret on ha estat descrita aquesta espècie mineral

## Referències

* 1 2 «Oenite» (en anglès). Mindat. [Consulta: 7 novembre 2015].
* ↑ «Oenite» (en anglès). Handbook of Mineralogy. Arxivat de l'original el 8 de maig 2019. [Consulta: 6 març 2018].
# Obyce

Obyce és un poble i municipi d'Eslovàquia que es troba a la regió de Nitra, al sud-oest del país. El 2011 tenia 1.503 habitants.

## Història

La primera menció escrita de la vila es remunta al 1075.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 19 desembre 2021].
* ↑ «Obyce» (en anglès). Municipality of Obyce. [Consulta: 19 desembre 2021].
# Norder Tief

El Norder Tief (en baix alemany Nörder Deep) és un curs d'aigua de la Frísia Oriental a l'estat de Baixa Saxònia a Alemanya. Neix al municipi de Grossheide. El riu rep innombrables petits canals de desguàs (anomenat schloot).
Fins al 1961 desembocava directament al Mar de Wadden a la badia del Leybucht prop del poble de Neuwesteel. Connectava el que aleshores era un port marítim al centre de la ciutat de Norden amb el mar. El 1929 s'hi va estrenar una resclosa de desguàs que només podia obrir-se a baixamar. La badia va continuar enllotant-se el que va dificultar el desguàs dels pòlders. El 1962 es va estrenar una estació de bombatge. L'enllotament va continuar i acabar fent impossible la navegació. Un pla inicial de polderitzar tota la badia va ser abandonat per raons de protecció de la natura. Als anys 1990 es va construir un nou canal, l'Störtebekerkanal que condueix les aigües via una conca d'espera, el Leyhörner Sieltief i el port de Greetsiel cap al mar del nord. Queda navegable per a barques planes i canoes.
Segons un informe oficial del 2016, la qualitat de l'aigua era dolenta en molts criteris i el riu pateix, entre d'altres d'eutrofització pels efluents agraris, salinització d'origen freàtic, i l'absència de zones de transició entre el riu i les terres de conreu o els prats. Tot i que l'entrada de peixos migratoris és difícil per les rescloses i l'estació de bombatge, queda un riu ric en peix, molt estimat pels pescadors esportius.

## Afluents principals

* Aldingaster Tief
* Friederikentog
* Langhauser Tief
* Sieltog
* Marschtief

## Llocs d'interès

* La ciutat de Norden
* «Kurbelpünt», un pas de barca per a vianants i ciclistes a Neuwesteel, accionada amb una politja manual

## Referències

* 1 2 3 «06014 Norder Tief» (pdf) (en alemany). Niedersächsisches Ministerium für Umwelt, Energie, Bauen und Klimaschutz, 01-12-2016.
* ↑ Heinze, Ottmar; Bötig, Klaus. Reiseführer Ostfriesland (en alemany). Frankfurt del Main: Bruckmann Verlag, 2018, p.142 (Zeit für das Beste). ISBN 9783765480362.
* ↑ «Startseite» (en alemany). Entwaserungsverband Norden. Arxivat de l'original el 2019-01-24. [Consulta: 10 juny 2020].
* ↑ Klaassen, Gerd. «Leybuchtsiel und Störtebekerkanal» (en alemany). Ostfriesland entdecken (descobrir la Frísia Oriental). [Consulta: 10 juny 2020].
* ↑ «Das Norder Tief in Ostfriesland» (en alemany). angeln.de. [Consulta: 10 juny 2020].
* ↑ «Neuwesteel» (en alemany). Ajuntament de Norden. [Consulta: 10 juny 2020].
# Norderbeste

El Norderbeste és un riu de l'estat alemany de Slesvig-Holstein, neix com un efluent de l'aiguamoll del Nienwohlder Moor a l'est d'Itzstedt i al sud de Seth. Aquests aiguamolls es troben a la divisòria d'aigües entre el Mar del Nord i el Mar Bàltic. En confluir 10,5 quilòmetres avall amb el Süderbeste forma el Beste que desemboca via el Trave al Mar Bàltic. Passa per Itzstedt i a Borstel s'ha creat un pantà per alimentar un molí. Després travessa Tönnigstedt i Sülfeld on vessa al llac Grabauer See. El 2008 el tram Sülfeld-Borstel va ser renaturalitzat. L'acceleració del desguàs i el drenatge de les planes d'inundació riberenques van augmenta el risc d'inundació avall, a més de destruir biòtops molt interessants. En suprimir l'adobament i en tornar a crear prats húmits —mitjançant indemnització dels riberencs— l'associació de protecció de la natura Bund für Umwelt und Naturschutz Deutschland (BUND) en col·laboració amb el Gewässerverband va obtenir resultats molt interessants.
A l'edat mitjana, entre 1526 i 1549 formava una baula essencial en la connexió aquàtica entre les ciutats hanseàtiques Hamburg i Lübeck i es va aprofitar per fer el canal Alster-Trave.
El riu i les ribes són administrats per un Gewässerverband, que reuneix els propietaris riberencs,creat als anys 1950 per rectificar i regular el curs d'aigua amb com primer objectiu el desguàs per realitzar un màxima de terra arable. Amb el temps, la missió d'aquesta associació va canviar en una gestió més natural del riu, i es va haver d'anul·lar moltes obres dels anys 1950 i 60.

## Referències

* ↑ «Wo sich Süder- und Norderbeste vereinen» (en alemany). Stormarner Tageblatt, 06-08-2013.
* ↑ Sulanke, Alexander «Die Norderbeste zeigt jetzt Kurven» (en alemany). Hamburger Abendblatt, 31-07-2008.
* ↑ «Bäche, Auen und Menschen. Die WRRL in der Agrarlandschaft in Schleswig-Holstein» (pdf) (en alemany). Hintergrund. Bund - Freunde der Erde, 01-12-2016, pàg. 27-28. Arxivat de l'original el 2014-05-13 [Consulta: 28 gener 2017].
* ↑ Bärwald, Ulrich. «Der Alster-Beste-Kanal in der Ortslage Sülfeld». A: Christoph Ohlig (red.). Wasserstraßen zwischen Elbe, Nord- und Ostsee einst und jetzt: Basis der wirtschaftlichen und touristischen Regionalentwicklung? und weitere wasserhistorische Beiträge. Noderstedt: Books on Demand, 2011, p. 69-78. ISBN 9783842365322.
* ↑ «Steckbriefe der Norderbeste und ihrer Nebengewässer» (en alemany). Gawässerpflegeverband Norderbeste. Arxivat de l'original el 2017-02-02. [Consulta: 27 gener 2017].
             A Wikimedia Commons hi ha contingut multimèdia relatiu a: Norderbeste

## Enllaços externs

* Web de l'associació carregada de la gestió de les aigües i ribes del Norderbeste: «Gewässerpflegeverband Norderbeste». Arxivat de l'original el 2017-02-01. [Consulta: 28 gener 2017].
* «Fotos històriques». Arxivat de l'original el 2017-02-02. [Consulta: 28 gener 2017].
# Mach (desambiguació)

«Mach» té aquests significats:
* Nombre de Mach, mesura de velocitat.
* Ernst Mach (18 de febrer de 1838 - 19 de febrer de 1916), físic i filòsof austríac.
* Mach (nucli), tecnologia de nucli de sistema operatiu utilitzada com a base a Mac OS X i GNU Hurd.
# Mach crític

Es denomina Mach crític al nombre de Mach de vol d'una aeronau en el qual el punt de màxima velocitat actual del fluid (aire) que l'envolta arriba a la velocitat del so. Això últim equival al fet que en aquest punt (el punt de màxima velocitat local de l'aire) s'arriba a un Mach igual a 1. Cal destacar que la velocitat de l'aire a què ens referim és la velocitat de l'aire respecte de l'aeronau, no respecte de terra.
El nombre de Mach crític de qualsevol aeronau és sempre inferior a 1, ja que en el camp fluid que envolta la mateixa sempre hi ha punts en què la velocitat local és més gran que la velocitat de vol.

## Mach crític de diverses aeronaus

En el cas d'helicòpters, encara que en el seu vol d'avanç s'arribi a un Mach de vol molt inferior a 1, el camp fluid al voltant del rotor es veu afectat pel gir a altes revolucions de les pales, i en la punta de les mateixes el Mach local és molt superior al de vol. Per aquest motiu el Mach crític dels helicòpters és de l'ordre de 0.3
En el cas d'avions turbohèlice el Mach crític és més gran que el dels helicòpters gràcies al fet que el diàmetre de les hèlixs propulsores és bastant menor que el d'un rotor. El Mach crític sol ser de l'ordre de 0.6.
Finalment, el cas d'avions amb motor de reacció és, les condicions crítiques s'assoleixen a la regió de les ales. Les ales estan formades per perfils aerodinàmics que acceleren el corrent sobre l'extradós del perfil i la frenen a l'intradós, de manera que el punt on s'assoleixen les condicions crítiques sol trobar-se sobre l'extradós de l'ala. En aquest cas el nombre de Mach crític és més elevat i és de l'ordre de 0.75.
Quan en una aeronau propulsada per hèlixs (avió, helicòpter, convertiplà), en algun punt d'una hèlix es dona M = 1, es creen una sèrie de turbulències que fan baixar enormement lel seu rendiment i que fins i tot poden provocar l'entrada en pèrdua de l'aeronau. Per tant, el Mach crític d'una d'aquestes aeronaus ens dona una idea de la velocitat màxima que pot assolir sense que apareguin les esmentades turbulències.
El nombre de Mach crític és el punt de partida del règim transònic. A causa de l'augment considerable de la resistència aerodinàmica que els perfils pateixen quan volen al voltant de la velocitat del so, el Mach crític és una primera aproximació a la velocitat màxima de vol de qualsevol aeronau que hagi estat dissenyada per volar per sota de la velocitat del so.

## Vegeu també

* Barrera del so
* Capa límit
* Machmetre
# Magoar

Magoar (en bretó Magor) és un municipi francès, situat a la regió de Bretanya, al departament de Costes del Nord. L'any 2004 tenia 96 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 184 | 220 | 172 | 155 | 114 | 96 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yannick Dolo | |
# Magomadas

Magomadas (en sard, Magumadas) és un municipi italià, dins de la província d'Oristany. L'any 2007 tenia 596 habitants. Es troba a la regió de Planargia. Limita amb els municipis de Bosa, Flussio, Modolo i Tresnuraghes.

## Administració

Llista d'alcaldes :
| Període | Identitat | Partit |
| 2005- | Alessandro Naitana | Llista cívica |
# Osteochilus kahajanensis

Osteochilus kahajanensis és una espècie de peix cipriniforme de la família dels ciprínids.

## Morfologia

Els mascles poden assolir els 22 cm de longitud total.

## Distribució geogràfica

Es troba a la part més meridional de Tailàndia, Malàisia i Indonèsia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Osteochilus enneaporus

Osteochilus enneaporus és una espècie de peix cipriniforme de la família dels ciprínids.

## Morfologia

Els mascles poden assolir els 23 cm de longitud total.

## Distribució geogràfica

Es troba des de Tailàndia fins a Indonèsia, incloent-hi el riu Mekong.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lobodin

Lobodin (en rus: Лободин) és un poble (un possiólok) de l'óblast de Rostov, a Rússia, segons el cens rus del 2010 tenia 186 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# One More Light

One More Light és el setè àlbum d'estudi de la banda de rock estatunidenca Linkin Park. Va ser llançat el 19 de maig de 2017 a través de Warner Bros. Records i Machine Shop. És l'últim àlbum de Linkin Park que compta amb el vocalista Chester Bennington abans de la seva mort el 20 de juliol de 2017.
La banda va gravar l'àlbum entre setembre de 2015 i febrer de 2017 en diversos estudis. Els membres de la banda Brad Delson i Mike Shinoda van ser els principals productors de l'àlbum. El so de One More Light s'ha descrit com més centrat en el pop, allunyant-se del rock alternatiu i els sons de metal alternatiu dels seus àlbums anteriors. L'àlbum inclou aparicions vocals convidades de Pusha T, Stormzy i Kiiara.

## Llistat de cançons

L'àlbum té 10 cançons amb una durada total de 35 minuts i 19 segons.
* Nobody Can Save Me - 3:45
* Good Goodbye (amb Pusha T i Stormzy) - 3:31
* Talking to Myself - 3:51
* Battle Symphony - 3:36
* Invisible - 3:34
* Heavy (amb Kiiara) - 2:49
* Sorry for Now - 3:23
* Halfway Right - 3:37
* One More Light - 4:15
* Sharp Edges - 2:56
# Novio a la vista

Novio a la vista és una pel·lícula espanyola, dirigida per Luis García Berlanga i estrenada el 15 de febrer de 1954. L'acció esdevé el 1918.

## Argument

El film es desenvolupa a Espanya l'any 1918. Loli és una noia de 15 anys que acaba de superar l'etapa de l'adolescència i entra per fi en l'edat de ser casadora. Segons la seva mare ha de trobar un marit el més aviat possible. I el millor lloc és la platja, concretament la de Lindamar (localitat fictícia, el rodatge es va fer a l'hotel Voramar de Benicàssim a Castelló), que estava de moda entre la gent acomodada de l'època. Amb aquesta finalitat, totes dues es desplacen a la costa. La mare aspira que un enginyer conegut per elles es fixi en la noia. Però la Loli està enamorada d'Enrique, un pobre estudiant que, a més, ha suspès els exàmens del juny.

## Repartiment

* Josette Arno com a Loli
* Jorge Vico com Enrique García Hurtado
* Julia Caba Alba com a Madre de Loli
* Antonio Riquelme com Antonio Cortina
* Julia Lajos com a Dona de Pepito
* Irene Caba Alba com a Senyora de Cortina
* Fernando Aguirre com Amorós
* Alicia Altabella com a Dona misteriosa
* José Luis López Vázquez com a Juanito Renovales
* Luis Roses com a Don Enrique
* Carlos Díaz de Mendoza
* Mercedes Muñoz Sampedro com a Tía de Loli
* Luis Pérez de León com Ballester
* Concha Fernández com Genoveva Peláez
* Josefina Bejarano com a Madre de Genoveva
* Elisa Méndez com
* Juanita Ginzo com a Hermana de Genoveva Peláez
* Elena Montserrat
* Maria Luisa Arias
* Concha López Silva
* José Alburquerque com a Catedrático
* Mateo Guitart com a Catedrático
* Carmen Vila
* Antonio Truyols
* Enrique S. Guzmán com a Gordo
* Terele Pávez com a Pecas
* Ana Maria Caballero
* Jaime Ibrán
* Rafael Mambiela
* Mauricio Lapeña
* Maria Teresa del Castillo
* Federico Urquidi
* Maria Dolores de la Cámara
* Fernando Rujas
* Juan Díez Nicolás
* Antonio Vico Camarero com a Don Vicente
* José María Rodero com a Federico Villanueva

## Referències

* ↑ 'Novio a la vista', la extraña película de Berlanga, El Español, 12 d'agost de 2023
* ↑ [Año Berlanga 'Novio a la vista': alegato contra la visión adulta del mundo], Cinemanía, 21 de febrer de 2021

## Enllaços externs

* Sobre la pel·lícula al lloc web Berlanga Film Museum.
* Sobre la pel·lícula al lloc web Miradas de Cine.
# Maces (Aràbia)

* «Maques» redirigeix aquí. Vegeu-ne altres significats a «Maces (Líbia)».
Els maces (llatí: Macae, grec antic: Μάκαι) foren un poble d'Aràbia esmentat per Ptolemeu, a la vora del golf Pèrsic, probablement al Cap Musandan. Tenien a l'est als narites (naritae Ναρεῖται). El cap "Naumachaeorum promontorium" de Plini correspon al Cap Musandan on el sàtrapa selèucida de Mesene, Numeni, nomenat pel rei selèucida Antíoc I Sòter, va derrotar els perses en una batalla naval i va erigir dos trofeus un dedicat a Neptú i un a Júpiter.
Viccionari